Daniel Scornea, director Montessori Haus: "Dacă eu aș candida la primărie, m-aș uita un pic în istorie".
Românii merg la urne pentru a-i vota pe cei care vor conduce administrația locală. Secțiile de votare s-au deschis la ora 7:00, alegătorii pot vota până la ora 21:00. În țară au fost organizate 18.794 de secţii de votare.
Te duc în alt oraș mare și frumos, la Timișoara. Acolo este și Daniel, director, Montessori Haus, care îți spune că a mers la vot, iar organizarea a fost relativ bună. Daniel Scornea, director Montessori Haus: "Da, am mers la vot, iar organizarea a fost relativ bună. Nu cred că am stat mai mult de 30-40 de minute. Pentru că lucrez în educație, aș vrea să vă spun că astăzi este o zi importantă pentru România, pentru conducătorii noștri, viitorii primari. Dacă eu aș candida la primărie, m-aș uita un pic în istorie, pe data de 27 septembrie, 1914, Carol I sfârșea oarecum mandatul lui. M-aș uita la acești conducători care au adus valoare țării noastre. Aș transmite valorile personale și caracterul întâi de toate. Nu m-aș azarda să fac promisiuni după care să nu mă pot uita în ochii oamenilor".